Bdiet il-votazzjoni fl-Ingilterra u l-Olanda għall-Parlament Ewropew – eżerċizzju li se jdum sejjer erbat ijiem fit-28 pajjiż membru tal-UE. Aktar minn 382 miljun votant qed jintalbu jivvutaw biex jimlew 751 siġġu għall-ħames snin li ġejjin. L-apatija u s-sentiment kontra l-UE minħabba l-awsterità ordnata mill-Kummissjoni Ewropea fil-kriżi  ekonomika ta’ bejn l-2010 u l-2012 qed dejjem jikbru u mistennija li jwasslu biex partiti b’sentimenti kontra l-unjoni jiksbu suċċess. Il-kriżi fis-60 sena storja tal-unjoni tkompli tikber hekk kif fil-pajjiżi tal-UE hawn 26 miljun bla xogħol – nofsdhom taħt il-25 sena f’pajjiżi bħall-Greċja u Spanja. Il-votazzjoni mistennija li tkun anqas mit-43 fil-mija li kienet fl-aħħar elezzjoni tal-2009.